Kvikkskifter på en BMW S1000RR racersykkel.
En **kvikkskifter** (engelsk: *quickshifter*) er en elektromekanisk enhet som eliminerer behovet for å bruke kløtsj eller manuell manipulering av gasspådrag ved skifting av gir på en manuell girkasse. Med kvikkskifter gjøre et girskifte vanligvis på under 50 millisekunder, og man kan dermed gire raskere enn med et manuelt girskift. Et enda viktigere poeng er at girskiftet blir jevnere slik at gasspådraget på hjulene blir mer lineært, med resultat at man opprettholder jevnt dreiemoment og flytter mindre av kjøretøyets vekt slik at man beholder traksjon. Dette gjør kjøretøydynamikken mer forutsigbar, og kan øke sikkerheten og komforten. Kvikkskiftere er særlig populære som oppgraderinger på racingmotorsykler. De brukes som regel med sekvensielle girkasser

Virkemåte
---------

Nesten alle kvikkskiftere fungerer etter samme mønster:

* En sensor registrerer at sjåføren ønsker å skifte gir.
* En mikrokontroller (CPU) behandler forespørselen og beregner timingen, for så å kutte tenningen i en meget kort periode.
* Tenningskuttet resulterer i en reduksjon av lasten på girkassen slik at det nye utstyret kan gli på plass og få inngrep.

Type sensorikk og metode for lastreduksjon kan variere.

### Sensor

De fleste girskiftsensorer fungerer ved å måle trykkendring på girstangen ved skyv eller trekk (giring opp eller ned). Noen sensorer bruker istedet en lastcelle, som er en dyrere løsning, men som også kan være mer pålitelig og fri for falske avlesninger på grunn av vibrasjoner ettersom den ikke har bevegelige deler.

### Mikrokontroller

Mikrokontrolleren styrer tenningen og/eller drivstofftilførselen for å redusere belastningen på girkassen ved behov. Kontrolleren kan enten være atskilt fra motorstyringsenheten (ECU) eller være integrert i en og samme enhet (hvilket betyr av ECU-en utfører kvikkskiftingen). Styringsenheten kan utføre nesten perfekte girskift i en tidsskala på noen titalls millisekunder.

### Lastreduksjon

Belastningen på girkassen reduseres ved å kutte tenningen og/eller motorens drivstofftilførsel, eller ved å koble fra kløtsjen. Siden belastningen reduseres presist av mikrokontrolleren (dersom den er korrekt stilt inn) er bruk av kvikkskifter mindre skadelig for girkassen enn kløtsjløs girskifting uten en kvikkskifter.

Toveis kvikkskifter
-------------------

En *toveis* kvikkskifter er en kvikkskifter som fungerer både ved skifting til høyere og lavere gir. De fleste kvikkskiftere i dag er toveis (noen ganger kalt *auto blipper*), og dermed vil «kvikkskifter» alene vanligvis være tilstrekkelig for å vise til en toveis kvikkskifter. Det finnes imidlertid også *enveis* kvikkskiftere som bare fungerer i en retning. Et eksempel på dette er Kawasaki Quick Shifter (KQS) på 2016-modellen av Kawasaki Ninja ZX-10R og 2015-modellen av H2/R som bare har kvikkskift når man girer oppover.

Eksempler på ytelsesorienterte motorsykler som har toveis kvikkskiftere er BMW S1000RR og S1000R, 2017-modellene av Kawasaki ZX-10R og H2/R, Suzuki GSX-R1000/R, Aprilia Tuono og KRM Duke 390.

Se også
-------

* Antispinn (*traction control*)
* Blokkeringsfrie bremser (ABS)
* Startkontroll (*launch control*)
* Elektronisk stabilitetskontroll (ESC)
* Fartsholder (*cruise control*)

Referanser
----------

1. ↑  «Ducati leverer ny utgave av Hypermotard 950 med navn RVE». *MC-avisa* **(norsk)**. Besøkt 11. april 2022.
2. ↑  «Yamaha R7 - nykommer i mellomklassen». *MC24-7.no*. 21. mai 2021. Arkivert fra originalen 30. juli 2021. Besøkt 11. april 2022.
3. ↑  Martin, Ole. «Korttest: Kawasaki Z900 – oppgradering har gjort den mer moderne – MC-avisa» **(engelsk)**. Besøkt 11. april 2022.
4. ↑  «mai | 2021 | mcbilder.com». Besøkt 11. april 2022.
5. 1 2  «Motorcycle Quickshifter: What They Are & The Best Options». *Life at Lean* **(engelsk)**. 10. oktober 2013. Besøkt 26. september 2017.
6. 1 2  «How Do Motorcycle Quick Shifters Work? | RideApart». Besøkt 26. september 2017.
7. ↑  «ASK KEVIN: Are Quickshifters Hard on the Gearbox?». *Cycle World* **(engelsk)**. Besøkt 26. september 2017.
8. ↑  «The 2017 Kawasaki ZX-10RR Is Race Ready». *Cycle World* **(engelsk)**. Besøkt 26. september 2017.
9. ↑  Motorcycle quickshifters: Are they safe, how do they work?
10. ↑  MacDonald, Sean. «The All-New 2016 Kawasaki ZX-10R Might Be The Fastest Street-Legal Japanese Bike Ever». *Lanesplitter* **(engelsk)**. Besøkt 27. september 2017.
11. ↑  «Suzuki Canada | The Motorcycle & ATV Show Moncton». Besøkt 27. september 2017.
12. ↑  «First Look: Inside the new 2015 Kawasaki Ninja H2». *Sport Rider* **(engelsk)**. Besøkt 27. september 2017.
13. ↑  «Kawasaki's Ninja H2 and H2R Go Even More High-Tech for 2017 (with video)». *Sport Rider* **(engelsk)**. Besøkt 27. september 2017.
14. ↑  «2016 Aprilia Tuono 1100 V4 RR - FIRST RIDE». *Cycle World* **(engelsk)**. Besøkt 6. oktober 2017.